Man dood, 2 beseer in trompop botsingFoto: ER24 Russel Meiring, woordvoerder van ER24, het gesê ŉ motor en ŉ vragmotor het in Mnandi, noord van Johannesburg, gebots. Volgens Meiring was die bestuurder van die motor in die wrak vasgekeer. Die man, in sy 20’s, het reeds aan sy beserings beswyk. “Die twee insittendes van die vragmotor was ook vasgekeer en in ŉ kritieke toestand,” het Meiring gesê. Hulle moes met meganiese toerusting uit die wrak verwyder word. Albei beseerdes is per helikopter na nabygeleë hospitaal vervoer vir mediese behandeling. Die oorsaak van die ongeluk is nog nie bekend nie en word ondersoek.